
4.pielikums

Projektu iesniegumu atlases nolikumam
Projektu iesniegumu vērtēšanas kritēriju piemērošanas metodika
	Darbības programmas nosaukums
	Izaugsme un nodarbinātība

	Prioritārā virziena numurs un nosaukums
	9.2. Piekļuves uzlabošana cenas ziņā pieejamiem, ilgtspējīgiem un kvalitatīviem pakalpojumiem, tostarp veselības aprūpei un vispārējas nozīmes sociālajiem pakalpojumiem

	Specifiskā atbalsta mērķa numurs un nosaukums 
	9.2.1. Paaugstināt sociālo dienestu darba efektivitāti, darbinieku profesionalitāti un starpinstitucionālo sadarbību darbam ar riska situācijā esošām personām

	Pasākuma numurs un nosaukums
	9.2.1.1. Profesionāla sociālā darba attīstība pašvaldībās

	Projektu iesniegumu atlases veids
	Ierobežota projekta iesnieguma atlase

	Atbildīgā iestāde
	Labklājības ministrija


Vispārīgie nosacījumi projektu iesniegumu vērtēšanas kritēriju piemērošanai:
1. Lai novērtētu atbilstību attiecīgajam projektu iesniegumu vērtēšanas kritērijam, vērtētājam ir jāņem vērā gan attiecīgajās projekta iesnieguma veidlapas sadaļās sniegtā informācija, gan arī visa pārējā projekta iesniegumā (iesnieguma veidlapas citās sadaļās un pielikumos) pieejamā informācija.
2. Vērtējot projekta iesnieguma atbilstību projektu iesniegumu vērtēšanas kritērijiem, jāņem vērā tikai projekta iesniegumā (projekta iesnieguma veidlapā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju. 
3. Vērtējot projektu iesniegumus, jāpievērš uzmanība projekta iesnieguma veidlapā sniegtās informācijas saskaņotībai starp visām projekta iesnieguma veidlapas sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.  
4. Projektu iesniegumu vērtēšanā izmantojami: 
a. Ministru kabineta 2015. gada 14. aprīļa noteikumi Nr. 193 “Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” pasākuma “Profesionāla sociālā darba attīstība pašvaldībās” īstenošanas noteikumi” (turpmāk – SAM MK noteikumi);
b. Darbības programma “Izaugsme un nodarbinātība” un darbības programmas papildinājums;
c. Darbības programmas “Izaugsme un nodarbinātība” 9.2.1. specifiskā atbalsta mērķa “Paaugstināt sociālo dienestu darba efektivitāti, darbinieku profesionalitāti un starpinstitucionālo sadarbību darbam ar riska situācijā esošām personām” (turpmāk - SAM) 9.2.1.1. pasākuma “Profesionāla sociālā darba attīstība pašvaldībās” (turpmāk – SAM pasākums) projektu iesniegumu atlases nolikums.
	1. VIENOTIE KRITĒRIJI
	Kritērija ietekme uz lēmuma pieņemšanu

(P, N)
	Skaidrojums atbilstības noteikšanai

	1.1.
	Projekta iesniedzējs atbilst MK noteikumos par specifiskā atbalsta mērķa pasākuma īstenošanu projekta iesniedzējam izvirzītajām prasībām.
	P
	Vērtējums ir “Jā”, ja projekta iesniedzējs atbilst SAM MK noteikumu 11. punktā projekta iesniedzējam izvirzītajām prasībām, t.i., ir valsts pārvaldes iestāde, kas izstrādā valsts politiku sociālā darba jomā – Labklājības ministrija.
Ja projekta iesniedzējs neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta iesnieguma veidlapā informāciju, kas apliecina projekta iesniedzēja atbilstību SAM MK noteikumos projekta iesniedzējam izvirzītajām prasībām.

	1.2.
	Projekta iesnieguma veidlapa ir aizpildīta datorrakstā.
	P
	Vērtējums ir „Jā”, ja projekta iesnieguma veidlapa un tās pielikumi ir aizpildīti datorrakstā (izņēmums ir sadaļa, kurā projekta iesniedzēja atbildīgās amatpersonas vai tās pilnvarotās personas paraksta daļa ir aizpildīta rokrakstā).

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu iesniegt projekta iesnieguma veidlapu vai tās sadaļu, kas nav atbilstoši sagatavota, vai pielikumu datorrakstā.

	1.3.
	Projekta iesniedzējam ir pietiekama administrēšanas, īstenošanas un finanšu kapacitāte projekta īstenošanai.
	P
	Vērtējums ir „Jā”, ja projekta iesniedzējam ir pietiekama projekta vadības, īstenošanas un finanšu kapacitāte projekta īstenošanai.
Projekta vadības kapacitāti uzskata par pietiekamu, ja projekta iesnieguma 2.1. un 2.2. sadaļās ir iekļauta informācija par:

· projekta darbības vadīšanai nepieciešamajiem speciālistiem, t.i., to ieņemamais amats, piemēram, projekta vadītājs, asistents, grāmatvedis u.tml.;

· speciālistu pienākumiem projekta vadīšanā sadalījumā pa galvenajām funkcijām un skaidru funkciju saturisko atšķirību starp speciālistiem. Nav nepieciešama tāda detalizācija kā amatu aprakstos; 

· speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās. Nav nepieciešama tāda detalizācija kā amatu aprakstos, bet, pamatojoties uz sniegto informāciju, var konstatēt, ka speciālistiem norādītā nepieciešamā kvalifikācija un prasmes ir atbilstošas projektā noteikto pienākumu veikšanai, piemēram, ja kā pienākums ir noteikts organizēt iepirkumu procedūras, tad arī pieredzei ir jābūt iepirkumu procedūru īstenošanā;

· nepieciešamo attiecīgās kvalifikācijas darbinieku skaitu;

· pamatojumu speciālistu skaita noteikšanai;

· projekta vadības sistēmu (t.i., kādas darbības plānotas, lai nodrošinātu sekmīgu projekta vadību, kādi uzraudzības instrumenti plānoti projekta vadības kvalitātes nodrošināšanai un kontrolei, tai skaitā sadarbības partneru uzraudzības mehānismi u.tml.);

· projekta vadīšanai nepieciešamo materiāltehnisko nodrošinājumu, t.sk., nepieciešamo materiāltehnisko līdzekļu vienības nosaukumi, skaits, norādot, kas ir projekta iesniedzēja rīcībā un ko plānots iegādāties projekta tiešo attiecināmo izmaksu vai nodrošināt netiešo attiecināmo izmaksu ietvaros, kā arī precīzu materiāltehniskā nodrošinājuma piesaistes veidu. Materiāltehnisko līdzekļu nodrošinājums, kas nepieciešams projekta vadības personālam, ir jāvērtē pret piesaistīto speciālistu skaitu, piemēram, ja kopā plānoti 10 speciālisti, nav pamatota 15 darba galdu iegāde. Materiāltehniskā nodrošinājuma atspoguļošanai projekta iesniedzējs var izveidot atsevišķu tabulu un pievienot projekta iesnieguma veidlapas pielikumā.
Īstenošanas kapacitāti uzskata par pietiekamu, ja projekta iesnieguma 2.1. un 2.2. sadaļās ir iekļauta informācija par:

· projekta darbību īstenošanai nepieciešamajiem speciālistiem, t.i., to ieņemamais amats, piemēram, aktivitātes koordinators, koordinējošais eksperts u.tml.;

· speciālistu pienākumiem projekta īstenošanā sadalījumā pa galvenajām funkcijām un skaidru funkciju saturisko atšķirību starp speciālistiem. Nav nepieciešama tāda detalizācija kā amatu aprakstos;

· speciālistiem nepieciešamo kvalifikāciju un pieredzi, t.i., izglītība, tās joma un profesionālās kvalifikācijas līmenis, pieredze projekta ietvaros veicamo pienākumu jomās. Nav nepieciešama tāda detalizācija kā amatu aprakstos, bet, pamatojoties uz sniegto informāciju, var konstatēt, ka speciālistiem norādītā nepieciešamā kvalifikācija un prasmes ir atbilstošas projektā noteikto pienākumu veikšanai, piemēram, ja ir noteikts pienākums veikt pakalpojuma koordinēšanu, pieredzei būtu jābūt vismaz tajā jomā, kurā plānots īstenot pakalpojumu;
· nepieciešamo attiecīgās kvalifikācijas darbinieku skaitu;

· pamatojumu speciālistu skaita noteikšanai;
· projekta ieviešanas sistēmu - apraksts par projekta ieviešanas sistēmu (t.i., kā plānota projekta īstenošanas un vadības personāla sadarbība, kādi uzraudzības instrumenti plānoti projekta īstenošanas kvalitātes nodrošināšanai un kontrolei, tai skaitā sadarbības partneru uzraudzības mehānismi u.tml);
· projekta īstenošanai nepieciešamais materiāltehnisko nodrošinājums, t.sk., uzrādot nepieciešamo materiāltehnisko līdzekļu vienības nosaukumu, skaitu, atšifrējot to, kas ir projekta iesniedzēja rīcībā un ko plānots iegādāties projekta tiešo attiecināmo izmaksu ietvaros vai nodrošināt netiešo attiecināmo izmaksu ietvaros. Materiāltehnisko līdzekļu nodrošinājums, kas nepieciešams projekta īstenošanas personālam, ir jāvērtē pret piesaistīto speciālistu skaitu (piemēram, ja kopā plānoti 10 speciālisti, nav pamatota 15 darba galdu iegāde). Materiāltehniskā nodrošinājuma atspoguļošanai projekta iesniedzējs var izveidot atsevišķu tabulu un pievienot projekta iesniegumam veidlapas pielikumā.
Finanšu kapacitāti uzskata par pietiekamu, ja:

· projekta iesnieguma 2.1. sadaļā ir norādīts, ka projekta izdevumus finansēs no 74. resora “Gadskārtēja valsts budžeta izpildes procesā pārdalāmais finansējums” programmā 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” un valsts budžeta ilgtermiņa saistībās paredzētajiem līdzekļiem;

· SAM MK noteikumu anotācijā ir iekļauta informācija par plānoto projekta finansējumu (t.sk. indikatīvais finansējuma sadalījums pa gadiem).
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt projekta iesniegumu ar nepieciešamo informāciju.

	1.4.
	Projekta iesniedzējam projekta iesnieguma iesniegšanas dienā nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro.
	P
	Vērtējums ir „Jā”, ja projekta iesniedzējam projekta iesnieguma iesniegšanas dienā nav nodokļu parādu, kas kopsummā ir lielāki par 150 euro.
Atbilstību kritērijam pārbauda Valsts ieņēmumu dienesta (turpmāk - VID) datu bāzē http://www6.vid.gov.lv/VID_PDB/NPAR.

Ja pārbaudes rezultātā tiek secināts, ka projekta iesniedzējam ir nodokļu parādi, kas kopsummā pārsniedz 150 euro, tiek uzskatīts, ka nodokļu parāds ir neliels un nav pamata atzīt, ka projekta iesniedzējs neatbilst kritērija prasībām. Projekta iesnieguma vērtēšanas veidlapā norāda pārbaudes datumu un nodokļu parādu summu.

Ņemot vērā, ka VID datu bāzē informācija par VID administrētajiem nodokļu parādiem tiek publicēta divreiz mēnesī, vērtēšanā nodokļu parāds VID datu bāzē tiek pārbaudīts VID noteiktajā publicēšanas dienā, kas ir tuvākais datums pēc projekta iesnieguma iesniegšanas.

Ja tiek konstatēts, ka projekta iesniedzējam ir nodokļu parāds, kas kopsummā ir lielāks par 150 euro, projekta iesniegumu novērtē ar „Jā, ar nosacījumu”” un izvirza nosacījumu veikt nodokļa parāda nomaksu.

	1.5.
	Projekta iesnieguma oriģinālam ir dokumenta juridiskais spēks:

1.5.1. tas ir noformēts atbilstoši elektronisko dokumentu apriti regulējošo normatīvo aktu prasībām (attiecināms, ja projekta iesniegums ir iesniegts elektroniska dokumenta formā), t.sk. projekta iesniegums ir parakstīts ar drošu elektronisko parakstu atbilstoši normatīvajiem aktiem par elektronisko dokumentu noformēšanu, pievienojot pilnvarojumu (ja nepieciešams);

1.5.2. tas ir noformēts atbilstoši normatīvajiem aktiem, kas nosaka dokumentu izstrādāšanas un noformēšanas prasības (attiecināms, ja projekta iesnieguma veidlapa ir iesniegta papīra formā) t.sk. projekta iesniedzēja apliecinājumu parakstījis projekta iesniedzējs vai tā pilnvarota persona, projekta iesniegumam ir pievienots attiecīgs pilnvarojums.
	P
	1.5.1. apakškritērija gadījumā vērtējums ir „Jā”, ja:
· projekta iesniegums ir noformēts atbilstoši elektronisko dokumentu apriti regulējošo normatīvo aktu prasībām;

· projekta iesniegums ir iesniegts elektroniska dokumenta formātā un kopā kā viena datne ir parakstīts ar drošu elektronisko parakstu un apliecināts ar laika zīmogu;

· projekta iesniegumu ir parakstījusi projekta iesniedzēja atbildīgā amatpersona, tai skaitā pārliecinās, ka projekta iesnieguma veidlapas titullapā norādītā persona ar paraksta tiesībām ir tā pati persona, kas parakstījusi projekta iesniegumu;

· personai, kura ir parakstījusi projekta iesniegumu, ir paraksta tiesības (tiesības pārstāvēt organizāciju), t.i., tā ir iestādes vadītājs vai viņa vietnieks, vai tai ir pilnvarojums parakstīt projekta iesnieguma veidlapu (pievienota pilnvara, iekšējs normatīvs akts).

Elektronisko parakstu (identitāti un derīgumu) pārbauda tīmekļa vietnē: https://www.eparaksts.lv/lv/palidziba/parbaudit-edokumentu/.

1.5.2. apakškritērija gadījumā vērtējums ir „Jā”, ja:

· projekta iesniegums ir noformēta atbilstoši normatīvajā aktā par dokumentu izstrādāšanas un noformēšanas kārtību noteiktajām prasībām;

· projekta iesniedzēja atbildīgā amatpersona ir parakstījusi projekta iesnieguma veidlapas sadaļu „Apliecinājums”;

· personai, kura ir parakstījusi projekta iesniegumu, ir paraksta tiesības (tiesības pārstāvēt organizāciju), t.i., tā ir iestādes vadītājs vai viņa vietnieks, vai tai ir pilnvarojums parakstīt projekta iesnieguma veidlapu (pievienota pilnvara vai iekšējs normatīvs akts).
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumus:

1) projekta iesniegumu parakstīt ar elektronisko parakstu un/vai apliecināt ar laika zīmogu, un/vai pievienot pilnvarojumu (ja nepieciešams);

2) noformēt projekta iesniegumu atbilstoši normatīvā akta par dokumentu izstrādāšanas un noformēšanas kārtību prasībām un/vai parakstīt veidlapas sadaļu “Apliecinājums”, un/vai pievienot pilnvarojumu (ja nepieciešams).

	1.6. 
	Projekta iesnieguma veidlapa ir pilnībā aizpildīta latviešu valodā atbilstoši MK noteikumos par ES fondu ieviešanas vadību noteiktajām prasībām, projekta iesnieguma veidlapai ir pievienoti visi projektu iesniegumu atlases nolikumā noteiktie iesniedzamie dokumenti un tie ir sagatavoti latviešu valodā vai tiem ir pievienots apliecināts tulkojums latviešu valodā. 


	P
	Vērtējums ir „Jā”, ja:

· projekta iesnieguma veidlapas aizpildīšanā ir izmantota veidlapa, kas pievienota projektu iesniegumu atlases nolikumam un tā ir pilnībā aizpildīta, izņemot projekta iesnieguma veidlapas 1.9.1. sadaļas apakšsadaļas “Partnera nosaukums”, “Reģistrācijas numurs/ Nodokļu maksātāja reģistrācijas numurs, “Projekta iesniedzēja veids”, “Juridiskā adrese”, “Kontaktinformācija”, “Korespondences adrese”.; 

· projekta iesnieguma veidlapai ir pievienoti visi pielikumi, kas noteikti projektu iesniegumu atlases nolikumā kā iesniedzamie dokumenti;

· projekta iesniegums un tā pielikumi ir pilnībā sagatavoti latviešu valodā;

· kāda no projekta iesnieguma veidlapas sadaļām vai kāds no pielikumiem ir citā valodā, tam ir pievienots Valsts valodas likumā noteiktajā kārtībā apliecināts tulkojums valsts valodā ar:

1) tulkojuma notariālu apliecinājumu vai

2) tulkotāja apliecinājumu (atbilstoši normatīvajiem aktiem par kārtību, kādā apliecināmi dokumentu tulkojumi valsts valodā). 

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza attiecīgu nosacījumu trūkumu novēršanai, piemēram:

1) iesniegt projekta iesnieguma veidlapu atbilstoši projektu iesniegumu atlases nolikumam pievienotajai veidlapai;
2) pievienot attiecīgos pielikumus;
3) iesniegt projekta iesnieguma veidlapu, kādu tās sadaļu vai pielikumu valsts valodā vai pievienot likumā noteiktajā kārtībā apliecinātu tulkojumu.

	1.7.
	Projekta iesnieguma finanšu dati ir norādīti euro.
	P
	Vērtējums ir „Jā”, ja projekta finanšu dati ir norādīti euro. 

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu finanšu datus norādīt euro.

	1.8.
	Projekta iesnieguma finanšu aprēķins ir izstrādāts aritmētiski precīzi un ir atbilstošs projekta iesnieguma veidlapas prasībām.
	P
	Vērtējums ir „Jā”, ja projekta iesnieguma 2. un 3. pielikumā:

· norādītais finansējums ir izstrādātas aritmētiski precīzi (t.i., nav matemātisku kļūdu);

· finanšu aprēķins ir izstrādāts atbilstoši projekta iesnieguma veidlapas prasībām, t.i., aizpildītas visas ailes (norādot gan vienas vienības izmaksu pielietojumu, gan daudzumu, mērvienību, attiecīgās projekta darbības numuru, izmaksu veidu (attiecināms, neattiecināms), izmaksu pozīcijas summu gan absolūtos skaitļots, gan procentuāli, gan arī PVN);
· finanšu aprēķins norādīts ar diviem cipariem aiz komata; 
· ir nodrošināta savstarpēja finansējuma apmēra atbilstība projekta iesnieguma veidlapas 2. un 3. pielikumā.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	1.9.
	Projekta iesniegumā paredzētais ES fonda finansējuma apmērs atbilst MK noteikumos par specifiskā atbalsta mērķa pasākuma īstenošanu projektam noteiktajam ES fonda finansējuma apmēram.
	P
	Vērtējums ir „Jā”, ja projekta iesnieguma 2. pielikumā norādītais Eiropas Sociālā fonda (turpmāk – ESF) finansējums nepārsniedz SAM MK noteikumu 8. punktā noteikto ESF finansējumu, kas ir 7 247 622 euro apmērā.

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta iesniegumā ESF finansējuma apmēru.

	1.10.
	Projekta iesniegumā norādītā ES fonda atbalsta intensitāte nepārsniedz MK noteikumos par specifiskā atbalsta mērķa pasākuma īstenošanu noteikto ES fonda maksimālo atbalsta intensitāti.
	P
	Vērtējums ir „Jā”, ja projekta iesnieguma 2.pielikumā norādītais ESF finansējums atbilst SAM MK noteikumu 8. un 9. punktā noteiktajam un nepārsniedz 85% no kopējām projekta attiecināmajām izmaksām (t.i. nepārsniedz 85% no 8 526 615 euro).

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus, lai norādītais ESF finansējums nepārsniedz 85% no kopējām projekta attiecināmajām izmaksām.

	1.11.
	Projekta iesniegumā iekļautās kopējās izmaksas (kopējās projekta attiecināmās izmaksas, kopējās projekta neattiecināmās izmaksas un kopējās projekta izmaksas), plānotās atbalstāmās darbības un izmaksu pozīcijas atbilst MK noteikumos par specifiskā atbalsta mērķa pasākuma īstenošanu noteiktajām, t.sk. nepārsniedz noteikto izmaksu pozīciju apjomus un:

1.11.1.
ir saistītas ar projekta īstenošanu;

1.11.2.
ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai); 

1.11.3.
nodrošina projektā izvirzītā mērķa un rādītāju sasniegšanu.
	P
	Vērtējums ir „Jā”, ja:

· projekta iesnieguma 1.1. sadaļā, 2. un 3. pielikumā plānotās kopējās izmaksas un kopējās attiecināmās izmaksas atbilst SAM MK noteikumu 8. punktā noteiktajam finansējumam, ko plāno projekta iesniegumā, t.i. attiecināmā valsts budžeta līdzfinansējuma un attiecināmā ESF finansējuma apmēra kopsumma nepārsniedz 8 526 615 euro;
· projekta iesniegumā plānotās projekta darbības atbilst SAM MK noteikumu 16. punktā noteiktajam, t.sk. projekta iesnieguma 1.5. sadaļā un 1. pielikumā nav iekļautas SAM MK noteikumu 16. punktā noteiktajām atbalstāmajām darbībām neatbilstošas darbības;

· projekta iesniegumā plānotās izmaksu pozīcijas atbilst SAM MK noteikumu 18., 19., 20. punktā noteiktajam, t.sk. projekta iesnieguma veidlapas 3. pielikumā ir iekļautas tikai tādas izmaksas, kas atbilst SAM MK noteikumos noteiktajām attiecināmajām izmaksu pozīcijām. Izmaksu pozīciju atbilstību SAM MK noteikumos noteiktajam pārbauda, salīdzinot projektu iesniegumu atlases nolikumā pievienotās projekta iesnieguma veidlapas 3. pielikumā definētās izmaksu pozīcijas un iesniegtā projekta iesnieguma 3. pielikumā norādītās izmaksu pozīcijas: SAM MK noteikumu 18.1. apakšpunktā noteiktās tiešās personāla izmaksas, 18.2. apakšpunktā noteiktās mērķa grupas nodrošinājuma izmaksas, 18.3. apakšpunktā noteiktās tiešās projekta īstenošanas izmaksas, 19. punktā noteiktās netiešās attiecināmās izmaksas, 20.punktā no teiktās neparedzētās izmaksas;

· projekta iesnieguma 3. pielikumā plānotās izmaksas nepārsniedz SAM MK noteikumu 18.1., 18.3.4., 18.3.6. apakšpunktā, 19. un 20. punktā noteiktos izmaksu ierobežojumus, kā arī no projekta iesniegumā sniegtās informācijas ir jāspēj pārliecināties, ka ir ievērots attiecīgās izmaksu pozīcijas plānošanas princips, piemēram, ka projekta īstenošanas un vadības personāla atlīdzības izmaksas ir plānotas atbilstoši Valsts un pašvaldību institūciju amatpersonu un darbinieku atlīdzības likumā noteiktajam, izņemot virsstundas. Faktisko izmaksu atbilstību un attiecināmību sadarbības iestāde vērtēs projekta īstenošanas laikā, pārbaudot pamatojošos dokumentus;

· projekta iesnieguma 3. pielikumā norādītās tiešās un netiešās attiecināmās izmaksas atbilst SAM MK noteikumu 18. un 19. punktā noteiktajam izmaksu dalījumam tiešajās un netiešajās izmaksās;

· projekta iesnieguma 3.pielikumā iekļautās izmaksu pozīcijas ir sadalītas apakšpozīcijās un izmaksu vienībās (ja attiecināms, t.i., to ir iespējams izdarīt) un izmaksu pozīciju vienības un skaits ļauj secināt, ka tās atbilst projektā izvirzīto mērķu un rādītāju sasniegšanai;
· izmaksas ir atainotas tā, lai ir pilnīgi skaidrs, kā projekta iesniedzējs ir nonācis līdz gala summai katrā izdevumu pozīcijā.
Papildus:

· 1.11.1.apakškritērija gadījumā vērtējums ir “Jā”, ja projekta iesnieguma 3. pielikumā iekļautās izmaksu pozīcijas ir saistītas ar projekta īstenošanu (t.i., bez tām nav iespējams īstenot konkrēto projekta darbību), to raksturo projekta darbību apraksts gan attiecībā uz mērķa grupas iesaisti pasākumā, gan arī projekta īstenošanas un vadības personāla darbības, kas nepieciešamas, lai nodrošinātu projekta īstenošanu;
· 1.11.2. apakškritērija gadījumā vērtējums ir “Jā”, ja projekta iesnieguma 3. pielikumā iekļautās izmaksu pozīcijas ir nepieciešamas projekta īstenošanai un to nepieciešamību pamato mērķa grupas vajadzības (projekta iesnieguma 1.2., 1.3., 1.4. sadaļu apraksti), projekta darbības un to ietvaros sasniedzamie rezultāti, (projekta iesnieguma 1.1., 1.5., 1.6. sadaļu apraksti), projektā sasniedzamie uzraudzības rādītāji (projekta iesnieguma 1.6. sadaļas apraksts), projekta īstenošanas kapacitāte (projekta iesnieguma 2.1. sadaļas apraksts), projekta laika plānojums (projekta iesnieguma 1. pielikuma informācija), publicitāte (projekta iesnieguma 5. sadaļas apraksts). Piemēram: par nepieciešamām un pamatotām var uzskatīt izmaksas, ja projekta iesnieguma veidlapā ir minēts, ka profesionālās kompetences pilnveide un supervīzijas tiks nodrošinātas ik gadu 1 400 sociālā darba speciālistiem un šo pakalpojumu sniegšanas rezultātā pašvaldībām radušās izmaksas projekta iesniedzējs segs 50% apmērā.
· 1.11.3. apakškritērija gadījumā vērtējums ir “Jā”, ja projekta iesnieguma 3. pielikumā plānotās izmaksas nodrošina projektā izvirzīto rādītāju un līdz ar to arī mērķa sasniegšanu (t.i., bez tām nav iespējams sasniegt projekta mērķi un izvirzītos rādītājus). Ja projekta iesnieguma 3. pielikumā vienas izmaksas mērvienība ir noteikta “līgums”, tad rādītāju vienības, uz ko attiecināms šis līgums, ir norādītas pie izmaksu pozīcijas apraksta. Papildus tam, projekta iesnieguma veidlapas pielikumā, kas jāiesniedz saskaņā ar projektu iesniegumu atlases nolikumu, ir pamatots plānoto izmaksu apmērs uz vienu rādītāja vienību (ar veiktajām tirgus aptaujām, statistikas datiem, pieredzi līdzīgos projektos u.tml.) ".
Ja projekta iesnieguma 2. un 3. pielikumā vai kādā citā projekta iesnieguma sadaļā vai pielikumā sniegtā informācija liecina, ka projektā plānotās izmaksas un darbības pilnībā neatbilst SAM MK noteikumos noteiktajiem nosacījumiem, tās nav saistītas ar projekta īstenošanu, vai nav nepieciešamas projekta īstenošanai, kā arī nenodrošina projekta mērķa un rādītāju sasniegšanu, projekta iesniegumu novērtē ar „Jā, ar nosacījumu” un izvirza nosacījumu veikt atbilstošus precizējumus.

	1.12.
	Projekta īstenošanas termiņi atbilst MK noteikumos par specifiskā atbalsta mērķa pasākuma īstenošanu noteiktajam projekta īstenošanas periodam.
	P
	Vērtējums ir „Jā”, ja:

· projektā plānotās darbības un izmaksas nav uzsāktas agrāk kā norādīts SAM MK noteikumu 10.punktā;

· projekta īstenošanas (t.sk. finansēšanas) termiņš saskaņā ar projekta iesnieguma 2.3. sadaļā, 1. un 2. pielikumā minēto ir plānots ne ilgāk kā līdz 2022. gada 31. decembrim, kas noteikts SAM MK noteikumu 36. punktā, un nav pretrunīgs citās projekta iesnieguma sadaļās vai pielikumos norādītajiem termiņiem;
· projekta īstenošanas laika grafikā - 1. pielikumā katrai projekta darbībai ir norādīts īstenošanas ilgums pa ceturkšņiem un kopējais ieviešanas laiks atbilst projekta iesnieguma 2.3. sadaļā minētajam;
· projekta finanšu plānojums projekta iesnieguma 2. un 3. pielikumos sakrīt ar projekta darbībām projekta īstenošanas laika grafikā – 1. pielikumā norādīto (gan finanšu sadalījumā pa gadiem, gan arī izmaksu pozīciju plānojumā. Piemēram, ja laika grafiks liecina, ka projekta ietvaros sociālā darba speciālistu profesionālās kompetences pilnveide un supervīzijas tiks nodrošinātas 8 gadus, tad arī finansējuma plānojumam šai projekta darbībai būtu jābūt 8 gadi).

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta īstenošanas ilgumu vai atbalsta pasākumu plānojumu pa ceturkšņiem.

	1.13.
	Projekta mērķis atbilst MK noteikumos par specifiskā atbalsta mērķa pasākuma īstenošanu noteiktajam mērķim
	P
	Vērtējums ir „Jā”, ja projekta iesnieguma 1.2. sadaļā minētā informācija par projekta mērķi, kā arī projektā plānotajām darbībām liecina, ka tas atbilst SAM MK noteikumu 2. punktā noteiktajam SAM pasākuma mērķim “paaugstināt pašvaldību sociālo dienestu darba efektivitāti un pašvaldībās nodarbināto sociālā darba speciālistu profesionalitāti”. 
Ja projekta iesniegumā norādītais projekta mērķis pilnībā vai daļēji neatbilst SAM MK noteikumu 2. punktā noteiktajam SAM pasākuma mērķim, projekta iesniegumu novērtē ar „Jā, ar nosacījumu” un izvirza nosacījumu precizēt projekta mērķi, lai tas atbilstu SAM pasākuma mērķim.

	1.14.
	Projekta iesniegumā plānotie sagaidāmie rezultāti un uzraudzības rādītāji:

1.14.1 ir precīzi definēti;

1.14.2. ir pamatoti;

1.14.3. ir izmērāmi;

1.14.4. sekmē MK noteikumos par specifiskā atbalsta mērķa pasākuma īstenošanu noteikto rādītāju sasniegšanu.
	P
	1.14.1. apakškritērija gadījumā vērtējums ir „Jā”, ja:

· projekta iesnieguma 1.5. sadaļā katrai projekta darbībai ir precīzi definēts rezultāts, t.i., ir skaidri saprotams, kas katras projekta darbības rezultātā tiks sasniegts; 
· projekta iesnieguma 1.6. sadaļā ir precīzi definēti projekta uzraudzības rādītāji, t.i., tie atbilst SAM MK noteikumu 5. punktā noteiktajām uzraudzības rezultātu definīcijām, ko plāno projekta iesniegumā (iznākuma rādītājs – sociālā darba speciālistu skaits, kuri piedalījušies supervīzijās un pilnveidojuši savu profesionālo kompetenci – 2000, t.sk. līdz 2018. gadam - 1000; rezultāta rādītājs -  sociālā darba speciālistu skaits, kas pilnveidojuši profesionālo kompetenci (kalendārā gadā)  - 1400);

1.14.2.apakškritērija gadījumā vērtējums ir „Jā”, ja:

· projekta iesnieguma 1.5. sadaļā norādītais katrs projekta darbības rezultāts ir noteikts pamatoti, t.i., tas izriet no šīs darbības satura un apraksta, kas šīs darbības ietvaros tiks īstenots; 
· projekta iesnieguma 1.6. sadaļā ir pamatoti projekta uzraudzības rādītāji, t.i., tie atbilst SAM MK noteikumu 5. punktā noteiktajām uzraudzības rezultātu definīcijām un skaitam, ko plāno projekts iesniegumā;
1.14.3.apakškritērija gadījumā vērtējums ir „Jā”, ja:

· projekta iesnieguma 1.5. sadaļā norādītais katrs projekta darbības rezultāts ir izmērāms, t.i., tam ir noteikta konkrēta sasniedzamā mērvienība un skaitliskā vērtība uz visu projekta īstenošanas periodu. Projekta iesnieguma 1.3. un 1.5. sadaļā sniegtā informācija liecina, ka finansējuma saņēmējs nodrošinās informācijas uzkrāšanu par sociālā darba speciālistiem, kuri piedalījušies supervīzijās un pilnveidojuši savu profesionālo kompetenci; 
· projekta iesnieguma 1.6. sadaļā norādītie uzraudzības rādītāji ir izmērāmi, t.i., tiem ir noteikta konkrēta sasniedzamā mērvienība un skaitliskā vērtība gan projekta starpposmā (uz 2018. gadu), gan arī gala vērtība (ko plāno projekta iesniegumā) projekta īstenošanas beigās (iznākuma rādītājs – sociālā darba speciālistu skaits, kuri piedalījušies supervīzijās un pilnveidojuši savu profesionālo kompetenci – 2000, t.sk. līdz 2018. gadam - 1000; rezultāta rādītājs - sociālā darba speciālistu skaits, kas pilnveidojuši profesionālo kompetenci (kalendārā gadā)  - 1400));

1.14.4.apakškritērija gadījumā vērtējums ir „Jā”, ja:

· projekta iesnieguma 1.5. sadaļā norādītie sasniedzamie rezultāti projekta darbību ietvaros un projekta iesnieguma 1.6. sadaļā sniegtā informācija par projekta uzraudzības rādītājiem liecina, ka tiks sekmēta SAM MK noteikumu 5. punktā noteikto uzraudzības rādītāju sasniegšana gan saturiski, gan arī skaitliski. 

Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu noteikt iztrūkstošos darbību rezultātus vai uzraudzības rādītājus, pamatot (t.sk. ar aprēķiniem) to noteikto vērtību, precizēt to definīcijas, pamatot, kā noteiktie rādītāji sekmē SAM MK noteikumu 5. punktā noteikto uzraudzības rādītāju sasniegšanu.

	1.15.
	Projekta iesniegumā plānotās projekta darbības:

1.15.1. atbilst MK noteikumos par specifiskā atbalsta mērķa pasākuma īstenošanu noteiktajam un paredz saikni ar attiecīgajām atbalstāmajām darbībām;

1.15.2. ir precīzi definētas un pamatotas, un tās risina projektā definētās problēmas.
	P


	1.15.1. apakškritērija gadījumā vērtējums ir „Jā”, ja papildus 1.11. kritērijā novērtētajam par projekta darbību atbilstību SAM MK noteikumu 16. punktā noteiktajam, projekta darbību apraksti atbilst SAM MK noteikumu sadaļā “IV. Pasākuma īstenošanas nosacījumi” noteiktajiem šo darbību ieviešanas nosacījumiem.

1.15.2. apakškritērija gadījumā vērtējums ir „Jā”, ja projekta iesnieguma 1.5. sadaļā:

· projekta darbības ir precīzi definētas, t.i., no darbību nosaukumiem var spriest par to saturu, projekta darbības ir uzskaitītas ar apakšdarbībām, ja tas ir nepieciešams darbības satura precizēšanai;

· projekta darbības ir pamatotas, t.i., tās tieši ietekmē projekta mērķa un rezultāta sasniegšanu, bez kādas no darbībām projekta mērķa un rezultātu sasniegšana nav iespējama;
· projekta darbības ir mērķētas uz projekta iesnieguma 1.3. sadaļā aprakstīto problēmu risinājumu un palīdz paaugstināt sociālo darbinieku darba efektivitāti un pašvaldībās nodarbināto sociālā darba speciālistu profesionalitāti;
· projekta darbību, kas saistītas ar apmācību un supervīziju nodrošināšanu sociālo pakalpojumu sniedzējiem, plānošanā ir ņemtas vērā normatīvajos aktos par prasībām sociālo pakalpojumu sniedzējiem noteiktās prasības.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt projekta darbību definīcijas, papildināt ieviešanas mehānisma aprakstu, aktivitāšu ietvaros plānoto darbību nepieciešamības pamatojumus, ietekmi uz mērķgrupas problēmu risināšanu, saskaņot un pamatot projekta darbību saikni ar SAM MK noteikumu 16.punktā noteiktajām atbalstāmajām darbībām.

	1.16.
	Projekta iesniegumā plānotie publicitātes un informācijas izplatīšanas pasākumi atbilst Vispārējās regulas
 nosacījumiem, Ministru kabineta noteikumos “ Kārtība, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014. – 2020. gada plānošanas periodā”
 noteiktajam.
	P
	Vērtējums ir „Jā”, ja projekta iesnieguma 5. sadaļā:

· norādītie informācijas un publicitātes pasākumi atbilst Vispārējās regulas1 (115.pants un XII pielikums) nosacījumiem un normatīvajam aktam par kārtību, kādā nodrošina komunikāciju un vizuālās identitātes prasības Eiropas Savienības struktūrfondu un Kohēzijas fonda ieviešanā 2014.-2020. gada plānošanas periodā2, t.i.:
1) projekta mērķa grupa, kas piedalās projekta darbību īstenošanā, tiek informēta, ka pasākums tiek līdzfinansēts no ESF;

2) dokumentā, kas paredzēts mērķa grupai (piemēram, sertifikāts, apliecinājums par dalību apmācībās), ir plānota norāde, ka attiecīgo projekta darbību līdzfinansē ESF;

3)  sabiedrībai redzamā vietā, piemēram, pie finansējuma saņēmēja un sadarbības partneru (pilotprojektu īstenošanas vietās) ēkas ieejas paredzēts izvietot vismaz vienu plakātu ar informāciju par projektu (minimālais izmērs A3), tostarp par finansiālo atbalstu no ESF;

4) finansējuma saņēmēja tīmekļa vietnē paredzēts publicēt aprakstu par projekta īstenošanu, tostarp tā mērķiem un rezultātiem, un, uzsverot no ESF saņemto finansiālo atbalstu. Informācijas aktualizēšana finansējuma saņēmēja tīmekļa vietnē par projekta īstenošanu paredzēta ne retāk kā reizi trijos mēnešos;
· norādītajiem informācijas un publicitātes pasākumiem ir sniegts pasākuma apraksts (t.i., ko šis pasākums ietver, kas to īstenos, cik bieži), īstenošanas periods (piemēram, visu projekta īstenošanas laiku, konkrētus gada ceturkšņus.), kā arī pasākumu skaits.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt informācijas un publicitātes pasākumu uzskaitījumu un aprakstu.

	1.17.
	Projekta iesniegumā ir:

1.17.1. identificēti, aprakstīti un izvērtēti projekta riski;

1.17.2.novērtēta to ietekme un iestāšanās varbūtība;

1.17.3. noteikti riskus mazinošie pasākumi.
	P
	1.17.1. apakškritērija gadījumā vērtējums ir „Jā”, ja projekta iesnieguma 2.4. sadaļā: 
· ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;
· sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību.
1.17.2. apakškritērija gadījumā vērtējums ir „Jā”, ja projekta iesnieguma 2.4. sadaļā katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema).
1.17.3. apakškritērija gadījumā vērtējums ir „Jā”, ja projekta iesnieguma 2.4. sadaļā katram riskam ir norādīti plānotie un ieviešanas procesā esošie riska novēršanas/mazināšanas pasākumi, t.sk., raksturojot to īstenošanas biežumu un atbildīgos.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt risku uzskaitījumu un to aprakstu, norādīt to ietekmi un iestāšanās varbūtību, kā arī noteikt vai precizēt riskus mazinošos pasākumus.

	1.18.
	Projekta iesniegumā norādītā mērķa grupa atbilst MK noteikumos par specifiskā atbalsta mērķa pasākuma īstenošanu noteiktajam.
	P
	Vērtējums ir „Jā”, ja projekta iesnieguma 1.3. un 1.4. sadaļā minētā informācija par projekta mērķa grupu liecina, ka projektā atbilstoši SAM MK noteikumu 3. punktā noteiktajam plānots iesaistīt pašvaldības un to izveidoto sociālo pakalpojumu sniedzēju sociālā darba speciālistus, pašvaldību sociālos dienestus un to sociālā darba speciālistus, un, ka projekta īstenošanas ietvaros labuma guvēji ir pašvaldību iedzīvotāji, tai skaitā sociālo dienestu klienti.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt mērķa grupas uzskaitījumu.

	1.19.
	Projekta sadarbības partneri atbilst MK noteikumos par specifiskā atbalsta mērķa pasākuma īstenošanu noteiktajām prasībām.
	P
	Vērtējums ir „Jā”, ja projekta iesnieguma 1.5. vai 2.2. sadaļā minētā informācija liecina, ka visu projektā paredzēto pilotprojektu īstenošanai kā sadarbības partnerus plāno iesaistīt Latvijas Republikas pašvaldības, kas atbilst SAM MK noteikumu 14.punkta prasībām. 

Ja projekta iesniegumā norādītā informācija neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu precizēt plānotos projekta sadarbības partnerus.

	1.20.
	Projekta iesniegumā ir definētas projekta sadarbības partneru plānotās darbības projekta ietvaros un tās atbilst MK noteikumos par specifiskā atbalsta mērķa pasākuma īstenošanu noteiktajām atbalstāmajām darbībām.
	P
	Vērtējums ir „Jā”, ja projekta iesnieguma 1.5. un 1.9. sadaļā minētā informācija liecina, ka:
-
visu projekta ietvaros plānoto pilotprojektu (sociālo darbinieku apmācību metodiku ieviešana, vadības kvalitātes modeļa sociālajos dienestos īstenošana, sociālā darba kopienā attīstība) īstenošanā ir iesaistīti sadarbības partneri (pašvaldības, kuras projektā tiks iekļautas pēc pilotprojektu īstenošanas vietu apstiprināšanas, veicot atbilstošus grozījumus projektā); 

-
sadarbības partneri (pašvaldības) nodrošina sociālā darbinieka piesaisti uz pilotprojekta īstenošanas laiku un saskaņo ar finansējuma saņēmēju sociālo darbinieku noslodzi pilotprojektā, nodrošina pilotprojektu īstenošanai nepieciešamo izdevumu segšanu pilnā apmērā, t.sk. priekšfinansē SAM MK noteikumu 18.1.2., 18.3.2. un 18.3.3. punktā minētās izmaksas pilnā apmērā un reizi ceturksnī pilotprojekta īstenošanas periodā iesniedz projekta iesniedzējam pārskatu par iepriekšējā ceturksnī veiktajām SAM MK noteikumu 18.1.2., 18.3.2. un 18.3.3.  izmaksām pilotprojekta īstenošanas nodrošināšanai.
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta sadarbības partneru plānotās darbības projekta ietvaros, vai arī to atbilstību SAM MK noteikumos noteiktajām atbalstāmajām darbībām.

	2. SPECIFISKIE ATBILSTĪBAS KRITĒRIJI
	Kritērija ietekme uz lēmuma pieņemšanu

(P, N)
	Skaidrojums atbilstības noteikšanai

	
	
	

	2.1.
	Projekta iesniegumā ir aprakstīts, kā tiks nodrošināta datu uzkrāšana par personām, kas saņēmušas profesionālās kompetences pilnveides un supervīzijas pakalpojumu, republikas nozīmes pilsētu un novadu līmenī un pa sociālā darba speciālistu veidiem kā arī šo datu analīze un turpmāko vajadzību noteikšana.
	P
	Vērtējums ir “Jā”, ja projekta iesnieguma 1.4. sadaļā ir sniegts apraksts, ka projekta ietvaros:
· tiks uzkrāti dati par personām, kas saņēmušas profesionālās kompetences pilnveides un supervīzijas pakalpojumu, republikas pilsētu un novadu līmenī un pa sociālā darba speciālistu veidiem (sociālais darbinieks, sociālais rehabilitētājs, sociālās palīdzības organizators un sociālais aprūpētājs);
· tiks apkopota informācija no pašvaldību iesniegtajām atskaitēm par minēto pakalpojumu saņēmušajām personām;
· ir paredzēta šo datu analīze (t.sk., izvērtējot gan pakalpojuma pārklājumu, gan tā nodrošinājumu pret normatīvajos aktos par prasībām sociālo pakalpojumu sniedzējiem noteikto stundu skaitu), kā arī turpmāko vajadzību mērķa grupai noteikšana (t.i., projekta iesniedzējs, balstoties uz šiem datiem, var identificēt gan pakalpojuma nepieciešamību un intensitāti kopumā, gan novadu teritoriālo vienību līmenī).
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesnieguma 1.5. sadaļu.

	2.2.


	Projekta iesniegumā ir aprakstīta atbalsta pasākuma sinerģija ar 9.2.2.specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” pasākumu “Deinstitucionalizācija”.
	P
	Vērtējums ir “Jā”, ja projekta iesnieguma 2.5. sadaļā, aprakstītā informācija atspoguļo sinerģiju ar:

·  9.2.2. specifiskā atbalsta mērķa “Palielināt kvalitatīvu institucionālai aprūpei alternatīvu sociālo pakalpojumu dzīvesvietā un ģimeniskai videi pietuvinātu pakalpojumu pieejamību personām ar invaliditāti un bērniem” 9.2.2.1. pasākumu “Deinstitucionalizācija”, piemēram, projektā plānotās apmācības un apmācību metodikas pēc pašvaldību sociālo dienestu apmācību vajadzību apzināšanas var ietvert arī apmācības sociālā darba speciālistiem, kas strādā ar SAM pasākuma 9.2.2.1. mērķa grupām: pilngadīgas personas ar garīga rakstura traucējumiem, kuras saņem sociālās aprūpes pakalpojumus dzīvesvietā vai uzsāk patstāvīgu dzīvi ārpus ilgstošās aprūpes institūcijas, vai bērniem ar funkcionāliem traucējumiem.
· 9.1.1. specifiskā atbalsta mērķa “Palielināt nelabvēlīgā situācijā esošu bezdarbnieku iekļaušanos darba tirgū” pasākumu 9.1.1.2. pasākumu “Ilgstošo bezdarbnieku aktivizācijas pasākumi”, piemēram, projektā plānotās apmācības un apmācību metodikas pēc pašvaldību sociālo dienestu apmācību vajadzību apzināšanas var ietvert arī apmācības sociālā darba speciālistiem, kas strādā ar 9.1.1.2. pasākuma mērķa grupām. 
Ja projekta iesniegumā norādītā informācija pilnībā vai daļēji neatbilst minētajām prasībām, projekta iesniegumu novērtē ar „Jā, ar nosacījumu” un izvirza nosacījumu papildināt/precizēt projekta iesniegumu ar aprakstu par sinerģiju ar 9.2.2.1. pasākumu “Deinstitucionalizācija” un 9.1.1.2. pasākumu “Ilgstošo bezdarbnieku aktivizācijas pasākumi”,.

	
	
	
	


	3. KVALITĀTES KRITĒRIJI
	
	Vērtēšanas sistēma

	
	Apakškritēriji/Punktu skaits
	Maksimālais iegūstamais punktu skaits un punktu piešķiršanas kārtība
	Minimālais nepieciešamais punktu skaits
	Skaidrojums atbilstības noteikšanai

	3.1.
	Projekts paredz uz individuālām vajadzībām mērķētu sociālā darba speciālistu profesionālās kompetences pilnveidi un supervīzijas.
	3.1.1. projektā paredzēts nodrošināt profesionālās kompetences pilnveidi specifiskajās sociālā darba speciālistu darbam nepieciešamajās jomās, veicot detalizētu sociālā darba speciālistu profesionālās kompetences pilnveides vajadzību analīzi - 2
	4S
	4
	Apakškritēriju piemēro un 2 punktus piešķir, ja projekta iesnieguma 1.4. un 1.5. sadaļās sniegtā informācija liecina, ka projektā (jāizpildās ir visiem zemāk minētajiem nosacījumiem):

· ir paredzēta sociālā darba speciālistu profesionālās kompetences pilnveide (turpmāk – apmācība) darbam nepieciešamajās jomās jeb tēmās (t.i., galvenokārt par darba metožu pielietošanu darbam ar klientiem, kā arī saistībā ar amata aprakstā noteikto pienākumu izpildi, izņemot vispārējās kvalifikācijas celšanas apmācību programmās, piemēram, datorkursi, lietvedība utml.);
· ir paredzēts, ka apmācības tiek organizētas, ievērojot normatīvajos aktos par prasībām sociālo pakalpojumu sniedzējiem noteikto apmācību stundu skaitu gadā;

· ir noteikts, ka darbam nepieciešamās apmācību jomas jeb tēmas apstiprina Sociālā darba speciālistu sadarbības padome;
· ir paredzēts, ka pirms apmācību tēmu apstiprināšanas Sociālā darba speciālistu sadarbības padomē projekta iesniedzējs (finansējuma saņēmējs) ir veicis detalizētu apmācību vajadzību analīzi, piemēram, elektroniski aptaujājot pašvaldības un noskaidrojot sociālā darba speciālistiem aktuāli nepieciešamās apmācību jomas jeb tēmas.

	
	
	3.1.2. projektā paredzēts nodrošināt profesionālās kompetences pilnveidi un supervīzijas, ņemot vērā optimālāko šo pakalpojumu sniegšanas vietu (republikas pilsētu, reģionu vai novadu līmenī) un veidu (grupās vai individuāli) - 2
	
	
	Apakškritēriju piemēro un 2 punktus piešķir, ja projekta iesnieguma 1.4. un 1.5. sadaļās sniegtā informācija liecina, ka (jāizpildās ir visiem zemāk minētajiem nosacījumiem):

· sociālā darba speciālistu apmācības un supervīzijas tiks nodrošinātas visā Latvijas teritorijā;

· projekta iesniedzējs sadarbībā ar pašvaldībām izvērtē un nosaka optimālāko apmācību un supervīzijas sniegšanas vietu (republikas pilsētu, reģionu vai novadu līmenī), ņemot vērā gan to, cik sociālā darba speciālisti potenciāli piedalīsies apmācībās vai supervīzijās (ja neliels skaits, tad pašvaldības, piemēram, var apvienoties un organizēt pakalpojumu lielākā grupā), gan finansiālos aspektus (izdevīgāk, ka pakalpojumu sniedzējs nodrošina pakalpojumu tuvāk mērķa grupai vai izdevīgāk, ka mērķa grupa saņem pie pakalpojuma sniedzēja) u.c.;
· pašvaldības izvērtē un nosaka optimālāko apmācību vai supervīzijas pakalpojuma sniegšanas veidu (grupas vai individuāli), ņemot vērā, vai attiecīgais pakalpojums primāri nav sniedzams individuāli (tas ir mērķēts tikai uz konkrēto personu) un, ja nav, tad organizējot to grupās.

	
	
	3.1.3. projekts neparedz uz individuālām vajadzībām mērķētu sociālā darba speciālistu profesionālās kompetences pilnveidi un supervīzijas - 0
	
	
	Apakškritēriju piemēro un 0 punktu piešķir, ja projekta iesnieguma 1.4. un 1.5. sadaļā nav paredzēta uz individuālām vajadzībām mērķēta sociālā darba speciālistu profesionālās kompetences pilnveide un supervīzijas, t.i., nevar piemērot ne 3.1.1., ne 3.1.2. apakškritēriju.  

	Ja vērtējums ir zemāks par 4 punktiem, t.i. 2 punkti vai 0 punktu, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 3.1. kvalitātes kritērijam.

	3.2.
	Projektā ir aprakstīts, kā paredzēta tā ietvaros plānoto pilotprojektu organizēšana teritoriālā griezumā.

	3.2.1. projektā ir aprakstīts, kā tiks noteiktas tās pašvaldības, kurās tiks īstenots attiecīgais pilotprojekts - 2
	4S
	4
	Apakškritēriju piemēro un 2 punktus piešķir, ja projekta iesnieguma 1.3., 1.4. un 1.5. sadaļā ir sniegta informācija, kā projekta iesniedzējs plāno noteikt sociālo darbinieku apmācību metodiku ieviešanas, vadības kvalitātes modeļa sociālajos dienestos īstenošanas, sociālā darba kopienā attīstības pilotprojektu (turpmāk – pilotprojekti) īstenošanas vietas, t.i., konkrētās pašvaldības, kuras piedalīsies pilotprojektu īstenošanā un tiks iekļautas projektā kā sadarbības partneri, piemēram, publicējot tīmekļa vietnē paziņojumu par iespēju piedalīties pilotprojektā, elektroniski nosūtot paziņojumu pašvaldībām, uzrunājot konkrētas pašvaldības, kā arī nosakot, kā (pēc kādiem kritērijiem, piemēram, apraksts par sociālā dienesta vai kopienas problēmām, kuras pilotprojekta īstenošana risinās) tiks izvērtētas pilotprojekta īstenošanas vietas, ja piesakās vairāk pašvaldību, kā sākotnēji plānots. Apraksts ietver arī informāciju, ka pilotprojektu īstenošanas vietas paredz apstiprināt Sociālā darba speciālistu sadarbības padomē.

	
	
	3.2.2. pilotprojektos, kas tiks īstenoti sociālā darba kopienā attīstīšanai metodiku darbam ar dažādām klientu mērķgrupām un sociālo dienestu vadības kvalitātes modeļa izmēģināšanai, paredzēts aptvert vismaz vienu nacionālās nozīmes attīstības centru (republikas pilsēta), vienu reģionālās nozīmes attīstības centru un vienu pašvaldību, kas neietilpst reģionālās nozīmes attīstības centrā - 2
	
	
	Apakškritēriju piemēro un 2 punktus piešķir, ja projekta iesnieguma 1.3., 1.4. un 1.5. sadaļā sniegtā informācija liecina, ka katru pilotprojektu, ko plānots īstenot sociālā darba kopienā attīstīšanai, metodiku darbam ar dažādām klientu mērķgrupām un sociālo dienestu vadības kvalitātes modeļa izmēģināšanai, paredzēts īstenot vismaz vienā nacionālas nozīmes attīstības centrā (republikas pilsētā), vienā reģionālas nozīmes attīstības centrā un vienā pašvaldībā, kas neietilpst reģionālas nozīmes attīstības centrā
. Pilotprojekta īstenošana var būt paredzēta arī vairākās pašvaldībās vai katrā plānošanas reģionā.

	
	
	3.2.3. projektā nav aprakstīts, kā paredzēta tā ietvaros plānoto pilotprojektu organizēšana teritoriālā griezumā – 0
	
	
	Apakškritēriju piemēro un 0 punktu piešķir, ja projekta iesnieguma 1.3., 1.4. un 1.5. sadaļā nav aprakstīts, kā paredzēta tā ietvaros plānoto pilotprojektu organizēšana, t.i., nevar piemērot ne 3.2.1., ne 3.2.2. apakškritēriju.  

	Ja vērtējums ir zemāks par 4 punktiem, t.i. 2 punkti vai 0 punktu, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 3.2.kvalitātes kritērijam.

	3.3.
	Projektā plānotais vadības kvalitātes modelis paredz sociālā dienesta darba organizācijas un sociālā darba prakses standarta izstrādi.
	3.3.1. Projektā paredzēta sociālā dienesta darba organizācijas standarta, kas aptver sociālā dienesta darbības procesu aprakstu, sadarbības modeļus ar institūcijām un citu nozaru profesionāļiem, slodzes kritērijus sociālajiem darbiniekiem, atalgojuma noteikšanas sistēmu, izstrāde – 2
	4S
	4
	Apakškritēriju piemēro un 2 punktus piešķir, ja projekta iesnieguma 1.3. un 1.5. sadaļā ir aprakstīts, ka projekta ietvaros plānotais vadības kvalitātes modelis paredz sociālā dienesta darba organizācijas standarta izstrādi, kas ietver šādus elementus: sociālā dienesta darbības procesu apraksts, sadarbības modeļi ar institūcijām un citiem nozaru profesionāļiem, slodzes kritērijus un atalgojuma noteikšanas sistēmu. 

	
	
	3.3.2. Projektā paredzēta sociālā darba prakses sociālajā dienestā standarta, kas definē sociālā darba prakses saturu, minimālo un maksimālo prasību kopumu sociālā dienesta pakalpojumiem un rezultatīvos rādītājus sociālā darba prakses mērīšanai, izstrāde – 2
	
	
	Apakškritēriju piemēro un 2 punktus piešķir, ja projekta iesnieguma 1.3. un 1.5. sadaļā ir aprakstīts, ka projekta ietvaros plānotais vadības kvalitātes modelis paredz sociālā darba prakses sociālajā dienestā standarta izstrādi, kas ietver šādus elementus: sociālā darba prakses saturs, minimālo un maksimālo prasību kopums sociālā dienesta pakalpojumiem un rezultatīvie rādītāji sociālā darba prakses mērīšanai.

	
	
	3.3.3. Projektā plānotais sociālā dienesta vadības kvalitātes modelis neparedz sociālā dienesta darba organizācijas un sociālā darba prakses prasību standarta izstrādi – 0
	
	
	Apakškritēriju piemēro un 0 punktu piešķir, ja projekta iesnieguma 1.3. un 1.5. sadaļā nav definēts plānotā vadības kvalitātes modeļa sastāvs vai arī tas ir definēts, bet neparedz sociālā dienesta darba organizācijas un sociālā darba prakses prasību standarta izstrādi, t.i., nevar piemērot ne 3.3.1., ne 3.2.2. apakškritēriju.  

	Ja vērtējums ir zemāks par 4 punktiem, t.i. 2 punkti vai 0 punktu, projekta iesniegumu novērtē ar „Jā, ar nosacījumu” un izvirza nosacījumu nodrošināt atbilstību 3.3.kvalitātes kritērijam.

	

	3.4.
	Projektā paredzētās specifiskās darbības veicina horizontālā principa “Vienlīdzīgas iespējas” ievērošanu.
	3.4.1. projektā paredzētās specifiskās darbības veicina dzimumu līdztiesību – 1

	4S
	Nav
	Apakškritēriju piemēro un 1 punktu piešķir, ja projektā tiek paredzētas specifiskas darbības, kas veicina dzimumu līdztiesību.

Piemēram, apmācību un supervīzijas nodrošināšanā mērķa grupai – pašvaldību sociālā darba speciālistiem – tiks ņemts vērā dzimumu aspekts, t.sk. 

· stereotipu mazināšana par dzimumu lomām, veselību, vardarbību ģimenē, atspoguļojums medijos u.c.
· apmācību saturā tiks integrēti jautājumi par vienlīdzīgām iespējām neatkarīgi no dzimuma (sociālo pakalpojumu, izglītības, nodarbinātības, veselības, uzņēmējdarbības u.c. jomas).

	
	
	3.4.2. projektā paredzētās specifiskās darbības veicina personu ar invaliditāti tiesību ievērošanu un iekļaušanu – 1

	
	
	Apakškritēriju piemēro un 1 punktu piešķir, ja projektā tiek paredzētas specifiskas darbības, kas veicina personu ar invaliditāti tiesību ievērošanu un iekļaušanu.

Piemēram, 

· projekta īstenošanā tiks nodrošināti apstākļi, kas sniedz iespēju personai ar invaliditāti piedalīties projekta vadībā un īstenošanā (iestādē ir personām ar invaliditāti pieejama vide, darbavieta, sanitārās telpas; nepieciešamības gadījumā tiks nodrošinātas pielāgotas informācijas tehnoloģijas; tiks noteikts elastīgs daba laiks, ņemot vērā personas ar invaliditāti individuālās vajadzības u.c.);
· projekta īstenošanā tiks nodrošinātas specifiskas darbības, kas veicina mērķa grupas personu - pašvaldību sociālā darba speciālistu un projekta labuma guvēji (sociālā dienesta klienti) - ar invaliditāti tiesību ievērošanu un iekļaušanu (apmācību procesā, kur nepieciešams, tiks izmantotas pielāgotas informācijas tehnoloģijas personām ar funkcionāliem traucējumiem; apmācības un sociālā dienesta pakalpojumi tiks īstenoti pielāgotās telpās personām ar invaliditāti; mācību materiāli būs pieejami arī elektroniski, nodrošinot iespēju personām ar redzes invaliditāti veikt materiāla tālummaiņu; personām ar dzirdes traucējumiem, tiks piemeklētas mācību telpas ar attiecīgo apskaņošanas audio tehniku);

· apmācību saturā tiks integrēti jautājumi par personu ar invaliditāti tiesību ievērošanu un iekļaušanu.

	
	
	 3.4.3. projektā paredzētās specifiskās darbības veicina nediskrimināciju etniskās piederības dēļ - 1

	
	
	Apakškritēriju piemēro un 1 punktu piešķir, ja projektā tiek paredzētas specifiskas darbības, kas veicina nediskrimināciju etniskās piederības dēļ.
Piemēram, apmācību saturā tiks integrēti jautājumi par nediskrimināciju etniskās piederības dēļ.

	
	
	3.4.4. projektā paredzētās specifiskās darbības veicina nediskrimināciju vecuma dēļ - 1
	
	
	Apakškritēriju piemēro un 1 punktu piešķir, ja projektā tiek paredzētas specifiskas darbības, kas veicina nediskrimināciju vecuma dēļ.
Piemēram, apmācību saturā tiks integrēti jautājumi par nediskrimināciju vecuma dēļ

Vairāk informācijas par horizontālo principu “Vienlīdzīgas iespējas” Labklājības ministrijas tīmekļa vietnē http://sf.lm.gov.lv/lv/vienlidzigas-iespejas/2014-2020/

	
	
	3.4.5. projektā paredzētās specifiskās darbības neveicina horizontālā principa “Vienlīdzīgas iespējas” ievērošanu - 0
	
	
	Apakškritēriju piemēro un 0 punktu piešķir, ja projekta iesnieguma 3.1. sadaļā sniegtā informācija liecina, ka projektā netiek paredzētas specifiskas darbības, kas veicina dzimumu līdztiesību, personu ar invaliditāti tiesību ievērošanu un iekļaušanu, nediskrimināciju etniskās piederības un vecuma dēļ, t.i. nevar piemērot ne vienu no 3.4.1., 3.4.2., 3.4.3. vai 3.4.4. apakškritērijiem.

	3.4.1., 3.4.2., 3.4.3., vai 3.4.4. apakškritērija atbilstības gadījumā tiek piešķirti papildu punkti.


Piezīmes:

P –
Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā;

N –
Neprecizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma noraidīšanu;
V – Piemēro vienu atbilstošo kritēriju;
S – Piemēro visus atbilstošos kritērijus (summējot tiem piemērojamo punktu skaitu)
� Eiropas Parlamenta un Padomes 2013.gada 17.decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu,  Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006.


�   Ministru kabineta 2015.gada 17.februāra noteikumi Nr.87 “Kārtība, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana”.


� Pašvaldību statuss ir noteikts pamatnostādnēs “Reģionālās politikas pamatnostādnes 2013. – 2019.gadam”, pieejamas tīmekļa vietnē: http://polsis.mk.gov.lv/view.do?id=4525





LMKrit_metodika_9211_SD; ESI fondu darbības programmas „Izaugsme un nodarbinātība” 9.2.1. specifiskā atbalsta mērķa „Paaugstināt sociālo dienestu darba efektivitāti, darbinieku profesionalitāti un starpinstitucionālo sadarbību darbam ar riska situācijā esošām personām” 9.2.1.1.pasākums “Profesionālā sociālā darba attīstība pašvaldībās”

  LMKrit_metodika_9211_SD; ESI fondu darbības programmas „Izaugsme un nodarbinātība” 9.2.1. specifiskā atbalsta mērķa „Paaugstināt sociālo dienestu darba efektivitāti, darbinieku profesionalitāti un starpinstitucionālo sadarbību darbam ar riska situācijā esošām personām” 9.2.1.1.pasākums “Profesionālā sociālā darba attīstība pašvaldībās”

